সন্ত্রাসী হামলায় শ্রীমঙ্গল মির্জাপুর ইউনিয়নের ভবানপুরে একই পরিবারের চারজন পঙ্গু হওয়ার পথে। সন্ত্রাসীরা ধারালো অস্ত্রদিয়ে কারো হাত কারো পা দেহ থেকে বিচ্ছিন্ন করে দিয়েছে। ৫ আগষ্ট সোমবার দুপুরে শ্রীমঙ্গল প্রেসক্লাবে সাংবাদিক সম্মেলন করে লিখিত বক্তব্যে এ অভিযোগ করেন শ্রীমঙ্গল উপজেলার সাবেক যুবলীগ সভাপতি আব্দুর রকিব। এ অবস্থায় পরিবারটির কেউ কেউ রয়েছেন জীবন সংকটে। এতো কিছু পরও সন্ত্রাসীরা তাদের উপর মিথ্যে মামলা করে এলাকায় ঘুরে বেড়াচ্ছে। হামলায় ফারুক মিয়াকে গুরুতর আহতাবস্থায় ঢাকাস্থ পঙ্গু হাসপাতালে নিয়ে গেলে তার বাম হাত কেটে ফেলতে হয়েছে। একই ভাবে পরিবারের অন্যান্যদের হাত-পা বিচ্ছিন্ন হবার পথে। তারা এ ঘটনার সুষ্ট বিচার চান।